Psalam.
82.
Psalam Asafov. Bog je stao u Božijem zboru, pa sad sudi među bogovima: 
„Dokle ćete suditi nečasno i držati stranu zlotvorima? Sela 
Zastupajte pravo ubogoga i sirotoga, opravdajte siromaha i nevoljnika. 
Spasavajte slabog i tlačenog, izbavite ih iz ruke zlikovaca. 
Ali nisu znali, nisu razumeli; u tami su posrtali i temelje zemlji zadrmali. 
Ja rekoh: ’Bogovi ste, svi ste deca Svevišnjega!’ 
Ipak ćete pomreti ko ljudi, propašćete ko i glavar svaki.“ 
Ustani, Bože, i sudi zemlji, jer svi su narodi nasledstvo tvoje! 
