Psalam.
128.
Pesma poklonička. Blago svakom što se Gospoda boji, onom koji puteve mu sledi! 
Zato ćeš jesti plod svojih ruku; blago tebi, dobro nek ti bude! 
Žena će ti biti kao loza plodonosna usred kuće tvoje, sinovi ti kao izdanci masline oko tvoga stola! 
Gle! Tako će biti blagosloven čovek što se Gospoda boji! 
Nek te sa Siona blagoslovi Gospod, pa da svakog dana svog života gledaš blagostanje Jerusalima; 
pa da gledaš decu dece svoje. Mir Izrailju! 
